Държавен вестник, бр. 88, 2005 г., стр. 31

Б Р О Й  88
Д Ъ Р Ж А В Е Н   В Е С Т Н И К
С Т Р .  31
Член 11
Арбитражният съд може да разглежда и ре-
шава пряко произтичащи от предмета на спора
насрещни искове.
Член 12
Решенията на Арбитражния съд от проце-
дурно и същинско естество се приемат с мно-
зинството на гласовете на неговите членове.
Член 13
1. Ако една от страните по спора не се яви пред
Арбитражния съд или не успее да осигури защита
за своята позиция, другата страна може да поиска
от съда да продължи производството и да излезе
с решение по делото. Отсъствието на дадена страна
или невъзможността на дадена страна да осигури
защита за своята позиция не може да представля-
ва пречка за хода на производството.
2. Преди произнасянето на окончателното
си решение Арбитражният съд трябва да полу-
чи удовлетворителни доказателства за факти-
ческата и юридическата обоснованост на иска.
Член 14
Арбитражният съд произнася окончателно-
то си решение в срок от пет месеца след датата
на сформирането си в пълен състав, освен ако
не счете за необходимо да удължи въпросния
срок с допълнителен период, който не може да
бъде по-дълъг от пет месеца.
Член 15
Окончателното решение на Арбитражния
съд се ограничава до предмета на спора и съ-
държа изложение на мотивите, върху които се
основава. В същото се споменават имената на
участвалите членове и датата на окончателно-
то решение. Всеки от членовете на съда може
да приложи отделно или различаващо се от
окончателното решение становище.
Член 16
Решението подлежи на задължително изпъл-
нение от страните по спора. Предоставеното от
решението тълкуване на конвенцията има за-
дължителен характер и по отношение на всяка
страна, намесила се в спора по смисъла на член 10,
доколкото касае въпроси, имащи отношение към
намесата на съответната страна. Решението не
подлежи на обжалване, освен ако страните по
спора не съгласуват предварително възможност
за прилагане на процедура за обжалване.
Член 17
Всеки спор, който може да възникне между
обвързаните чрез окончателното решение по
смисъла на член 16 страни, касаещ тълкуване-
то или начина на прилагане на цитираното ре-
шение, може да бъде отнесен от всяка от стра-
ните за решаване от произнеслия окончателно-
то решение Арбитражен съд.
Правила за помирение
Въвежда се следната процедура за помире-
ние по смисъла на параграф 6 на член 20 на
конвенцията:
Член 1
1. Една от страните по спора отправя писме-
но заявление до Секретариата за сформиране
на помирителна комисия по смисъла на параг-
раф 6 на член 20. Секретариатът уведомява
незабавно всички страни за това.
2. Ако страните не уговорят нещо друго,
помирителната комисия се състои от петима
членове, по двама назначени от всяка от заин-
тересованите страни, и председател, избран съв-
местно от цитираните членове.
Член 2
При спорове с участието на повече от две
страни отстояващите общ интерес страни наз-
начават съвместно своите представители в ко-
мисията по взаимно съгласие.
Член 3
Ако страните не извършат никакви назначе-
ния в срок от два месеца след датата на получа-
ването от Секретариата на цитираното в член 1
писмено заявление, Генералният секретар на
Организацията на обединените нации предпри-
ема въпросните назначения по искане на една
от страните в рамките на следващия двумесе-
чен период.
Член 4
Ако в срок от два месеца след назначаването
на четвъртия член на комисията не бъде избран
председател на помирителната комисия, Гене-
ралният секретар на Организацията на обеди-
нените нации назначава председател по искане
на една от страните в рамките на следващия
двумесечен период.
Член 5
1. Ако страните по спора не уговорят нещо
друго, помирителната комисия определя пра-
вила за своята работа.
2. Страните и членовете на комисията се
задължават да съблюдават конфиденциалния
характер на всяка поверително придобита в
процеса на работата на комисията информация.
Член 6
Помирителната комисия приема решения-
та си с мнозинството на гласовете на своите
членове.
Член 7
Помирителната комисия изготвя доклад с
препоръки за решаване на спора в срок до два-
надесет месеца след своето конституиране, с
който страните се съобразяват добросъвестно.
Член 8
Всяко разногласие относно компетенциите
на помирителната комисия да разглежда отне-
сените до нея въпроси се решава от комисията.
Член 9
Разноските на комисията се поемат от стра-
ните по спора при съгласувано между страните
дялово съотношение. Комисията води текуща
сметка за всички свои разноски и предоставя
на страните окончателната сметка на същите.
103835